অস্মী শ্রেষ্ঠ
অস্মী শ্রেষ্ঠ (নেপালি: अस्मी श्रेष्ठ; জন্ম: ৩০ জুন ১৯৯৩) হলেন একজন নেপালি মডেল ও বিউটি কুইন, যিনি ২০১৬ সালে মিস নেপাল প্রতিযোগিতায় বিজয়ী হয়েছিলেন। মিস নেপাল ২০১৬ তে অংশগ্রহণ করার পূর্বে তিনি মডেলিং করতেন এবং ২০১৪ সালে ফেস অব ডায়মন্ড প্রতিযোগিতায় বিজয়ী হয়েছিলেন। এছাড়াও, তিনি ভিডিও জকি হিসেবেও কাজ করেছেন। অস্মী শ্রেষ্ঠ কাঠমান্ডুর এইস ইন্সটিটিউট অব ম্যানেজমেন্ট থেকে ২০১৬ সালে স্নাতক ডিগ্রি লাভ করেছিলেন।